N. Idmanin väärinkäytösten seurauksia
N. Idmanin väärinkäytösten seurauksia.

Vekseliprotestit.

Eilen protesteerasi Pohjoismaiden osakepankki tehtailija H. Liljeroosin tunnustaman ja pankinjohtaja Alb. Snellmanin asettaman 6,000 mk. suuruisen vekselin.

Idmanin omistamat Yhdyspankin osakkeet myyty.

Eilen myytiin Helsingissä julkisella huutokaupalla 1080 kappaletta pankinjohtaja Nils Idmanin konkurssipesälle kuuluvia Yhdyspankin osakkeita. Niistä myytiin 100 kappaletta à 208 mk., 100 kpl. à 208 mk. 75 p. 100 kpl. à 209 mk., 100 kpl. à 209 mk. 25 p., 100 kpl. à 209:50, 100 kpl. à 210 mk. 100 kpl. à 210 mk. 25 p., 100 kpl. 210 mk. 75 p., 200 kpl. à 211 mk., 30 kappaletta à 214 mk., 10 kappaletta 214 mk. 25 p., 10 kappaletta à 214 mk. 50 p., 10 kpl. à 214 mk. 75 p., 10 kpl. 214 mk. 90 p. ja 10 kpl. à 215 markkaa.

Yhdyspankin keskushallinnon puheenjohtaja

kauppaneuvos Paul Sinbrychoff on sanomalehdille jättämässään kirjelmässä selittänyt, että tilintarkastajain lausunto on osa heidän kertomuksestaan ja sellaisena joutuu ensiksi pankin johtokunnan ja pankkivaliokunnan käsiteltäväksi, ennenkuin se voi joutua julkisuuteen. Vielä ei ole päätetty, tuleeko tämä tapahtumaan vuosikertomuksen yhteydessä tai muussa muodossa. Asia vaatii täydellistä selvitystä monessa suhteessa, saattaa mahdollisesti aiheuttaa joitakin ehdotuksiakin osakkaille. Myöskin näyttää sopimattomalta poliisikuulustelun jatkuessa antaa tietoja, jotka voisivat liian aikaisin paljastaa asian yksityiskohtia. Lopuksi huomauttaa hra Sinebrychoff, ettei minkäänlainen salakähmäisyys tule kysymykseen, kunhan asia ehditään oikeassa järjestyksessä käsitellä loppuun.

</div>

Lähde
Aamulehti tiistai 28.1.1913 s. 5.

Tallentajan huomautukset

Aamulehti
Anonyymi
Idmanin kavallusjuttu
1913